Binnekort op die rak: Die 'ANC-Wilhelm' se strewe na insig | Netwerk24
Alaska: SA man aangekla van tweede moord
Die Suid-Afrikaanse man wat verlede week aangekla is van die moord op 'n vrou in Alaska in die VSA, is Donderdag van 'n tweede moord aangekla.
Cheika vat die pad
Michael Cheika, hoofafrigter van die Wallabies, het uit die pos bedank.
Droewige oggend vir Proteas
George Linde se eerste toetspaaltjie was een van die min ligpunte op 'n mismoedige oggend vir die Proteas.
REGSTREEKS: Wallis t. Frankryk
Goeie nuus! Skraal kans vir beurtkrag Sondag
Rugbyondersteuners kan Sondag gereedmaak vir die Wêreldbeker-kwarteindstryd tussen die Springbokke en Japan en gerus wees dat Eskom nie sommer beurtkrag sal instel nie.
'Wat in surplus verstaan julle nie?'
Amper die helfte van die land se munisipaliteite (124) het nie genoeg geld om hul dag-tot-dag-bedrywighede te finansier nie, waarsku die tesourie.
Binnekort op die rak: Die 'ANC-Wilhelm' se strewe na insig
10 Junie 2018 00:02
Wilhelm Verwoerd, kleinseun van "die argitek van apartheid" en seun van die samesteller van Verwoerd aan die woord II, was maar 2½ jaar oud toe Demitrio Tsafendas sy oupa op 6 September 1966 met 'n dolk aangeval het.
Hy begin sy nuwe boek oor sy traumatiese "ontwoerdingsproses" en "familieverraad", Bloedbande: 'n Donker toekoms, met 'n "ope" brief aan sy oupa waarin hy (na aanleiding van die vredeswerk en openhartige dialoog tussen voormalige vyande wat hy in Ierland en Noord-Ierland gedoen het) wonder of hy ook "dieselfde binnepad" met sy oupa kan stap. "Hoe kan ek gehoor gee aan my groeiende behoefte om juis Oupa as méns te ontdek? Durf ek Oupa probeer verstaan – in eerlike, selfondersoekende nederigheid, met hart en siel en verstand – gegewe die gevaar dat diegene wat onder dr. Hendrik Verwoerd se beleid gely het (en steeds onder die gevolge daarvan gebuk gaan) my empatiese strewe na insig as sout in hul wonde mag ervaar? Is dit moontlik dat ek as kleinkind ook Oupa kan vermenslik sonder om die rou verband wat soveel Suid-Afrikaners tussen Verwoerd en hul historiese ontmensliking lê onderskat?"
Anne-Marie Mischke, voormalige adjunkredakteur van Rapport, beskryf Bloedbande as 'n insiggewende, aangrypende en bowenal belangrike boek wat unieke materiaal bevat, onder meer verskeie roerende uittreksels uit die dagboeke van sy ouma, Betsie Verwoerd, wat in 2000 oorlede is.
* Bloedbande word deur Tafelberg uitgegee en sal vanaf 16 Julie by goeie boekhandelaars beskikbaar wees. Dit kos R290.